Huron (joki Ohiossa)

Huron on 24 kilometriä pitkä joki Ohion osavaltion pohjoisosissa Yhdysvalloissa. Sen päähaara yhdistyy itäisestä ja läntisestä haaroista Milanin lähellä ja laskee Eriejärveen Huronin kaupungissa. Huronin valuma-alue kattaa suuren osan Erien ja Huronin piirikunnista, Senecan ja Crawfordin piirikuntien koilliset osat sekä Richlandin piirikunnan pohjoisosat. Huronin itäinen haara on 51,2 pitkä. Se saa alkunsa Fitchvillessä ja virtaa länteen kohti North Fairfieldiä, missä se kaartuu pohjoiseen ja virtaa Perun ja Norwalkin kautta kunnes yhtyy päähaaraan Milanissa. Läntinen haara on 87,8 km pitkä. Se saa alkunsa noin 6,4 km Greenwichistä etelään ja saman verran Shiloh'sta itään lähellä Blooming Groven kuntaa. Sen alkulähde sijaitsee joidenkin kilometrien päässä Vermilion-joesta, joka myös virtaa Eriejärveen pohjoiseen, ja pienempään Shipp Creek -jokeen, joka kuuluu Ohiojoen valuma- alueeseen. Länsihaara virtaa alkulähteeltään pohjoiseen ja länteen Ripleyn kunnan ja Cassin kunnan läpi Plymouthiin. Plymouthissa joki kääntyy pohjoiseen ja virtaa Richlandin ja Huronin piirikuntien rajaa pitkin kohti Huronin piirikunnan New Havenin kuntaa. Ohittaa Willardin idän puolelta Huronin länsihaara virtaa Greenfieldin, Perun ja Ridgefieldin kuntien läpi pohjoiseen Monroevilleen, minkä jälkeen se tulee Erien piirikunnan alueelle ja kääntyy itään Oxfordin kunnan eteläosien läpi kunnes yhtyy itäiseen haaraan osavaltion villieläinten suojelualueella Milanissa. == Nimet == Huronin nykyinen nimi viittaa wyandot-intiaaneihin, jotka asuivat useissa kylissä Sanduskyn lahden alueella 1700-luvun loppupuolella. Ranskalaiset nimittivät heitä "huroneiksi". Joelle nimi Huron annettiin vuoteen 1778 mennessä, jolloin piirretyssä kartassa (Hutchins) se mainitaan. Aikaisemmassa Evansin kartassa vuodelta 1755 Huron on merkitty nimellä Guahadahuri ja se on silloisenkin syvyytensä ja purjehduskelpoisuutensa ansiosta kartassa ainoa nimetty joki Sanduskyn lahden ja Cuyahogan välillä. Vuodelta 1755 on myös toinen nimi Canesadooharie, jonka tallensi pennsylvanialainen James Smith, joka eli joen alueella tultuaan intiaanien vangitsemaksi. Vuodelta 1760 on tutkimusmatkailija George Croghanin maininta Huronin chippewankielisestä nimestä Notowacy Thepy; John Heckewelder tallensi saman nimen muodossa Naudowessie Sipi, joka tarkoittaa wyandotien (naudowessie) jokea (sipi). Jotkin 1700-luvun lopun kartat nimeävät Huronin Bald Eagle Creekiksi johtuen joensuulla tuolloin sijainneesta kookkaasta valkomerikotkan pesästä. Geographic Names Information System -järjestelmään on tallennettu seuraavat Huronin aiemmista nimistä:Feature Detail Report for: Huron River, Geographic Names Information System, viitattu 19.12.2013 * Hurons * Riviere Huron * Notowacy Thepy * Petquotting * Bald Eagle Creek * Huron Creek == Sivujoet == * Christiana Creek * Clayton Ditch * Cole Creek * Frink Run * Haas Ditch * Jacobs Creek * Marsh Run (*) * Megginson Creek * Milan Village Creek * Mud Brook * Mud Run * Norwalk Creek * Old Woman Creek * Rattlesnake Creek * Sandhill Creek * Schoeffel Ditch * Seymour Creek * Shriner Run * Slate Run * Walnut Creek *: Willard Marsh laskee sekä Huronin läntiseen haaraan että Sanduskyn sivujokeen Honey Creekiin. Huronilla on lisäksi lukuisia nimettömiä vähäisempiä sivu-uomia. == Lähteet == == Aiheesta muualla == Luokka:Ohion joet Luokka:Saint Lawrencen vesistö